Ericu950/Stoicheia-meter-silver huggingface dataset:
ἤδη γὰρ μάλα δηρὸν ἐναντίοι ἀλλήλοισι
νίκης καὶ κράτεος πέρι μαρνάμεθ ἤματα πάντα
Τιτῆνές τε θεοὶ καὶ ὅσοι Κρόνου ἐκγενόμεσθα
ὑμεῖς δὲ μεγάλην τε βίην καὶ χεῖρας ἀάπτους
φαίνετε Τιτήνεσσιν ἐναντίοι ἐν δαῒ λυγρῇ
μνησάμενοι φιλότητος ἐνηέος ὅσσα παθόντες
ἐς φάος ἂψ ἀφίκεσθε δυσηλεγέος ὑπὸ δεσμοῦ
ἡμετέρας διὰ βουλὰς ὑπὸ ζόφου ἠερόεντος
ὣς φάτο τὸν δἐξαῦτις ἀμείβετο Κόττος ἀμύμων
Δαιμόνι οὐκ ἀδάητα πιφαύσκεαι ἀλλὰ καὶ αὐτοὶ
ἴδμεν ὅ τοι περὶ μὲν πραπίδες περὶ δἐστὶ νόημα
ἀλκτὴρ δἀθανάτοισιν ἀρῆς γένεο κρυεροῖο
σῇσι δἐπιφροσύνῃσιν ὑπὸ ζόφου ἠερόεντος
ἄψορρον δ ἐξαῦτις ἀμειλίκτων ὑπὸ δεσμῶν
ἠλύθομεν Κρόνου υἱὲ ἄναξ ἀνάελπτα παθόντες
τῷ καὶ νῦν ἀτενεῖ τε νόῳ καὶ ἐπίφρονι βουλῇ
ῥυσόμεθα κράτος ὑμὸν ἐν αἰνῇ δηϊοτῆτι
μαρνάμενοι Τιτῆσιν ἀνὰ κρατερὰς ὑσμίνας
ὣς φάτ ἐπῄνεσσαν δὲ θεοί δωτῆρες ἐάων
μῦθον ἀκούσαντες πολέμου δἐλιλαίετο θυμὸς
μᾶλλον ἔτ ἢ τὸ πάροιθε μάχην δἀμέγαρτον ἔγειραν
πάντες θήλειαι τε καὶ ἄρσενες ἤματι κείνῳ
οὕς τε Ζεὺς Ἐρέβευσφιν ὑπὸ χθονὸς ἧκε φόωσδε
δεινοί τε κρατεροί τε βίην ὑπέροπλον ἔχοντες
πᾶσιν ὁμῶς κεφαλαὶ δὲ ἑκάστῳ πεντήκοντα
οἳ τότε Τιτήνεσσι κατέσταθεν ἐν δαῒ λυγρῇ
πέτρας ἠλιβάτους στιβαρῇς ἐν χερσὶν ἔχοντες
Τιτῆνες δἑτέρωθεν ἐκαρτύναντο φάλαγγας
προφρονέως χειρῶν τε βίης θἅμα ἔργον ἔφαινον
ἀμφότεροι δεινὸν δὲ περίαχε πόντος ἀπείρων
γῆ δὲ μέγ ἐσμαράγησεν ἐπέστενε δοὐρανὸς εὐρὺς
σειόμενος πεδόθεν δὲ τινάσσετο μακρὸς Ὄλυμπος
ῥιπῇ ὕπ ἀθανάτων ἔνοσις δἵκανε βαρεῖα
ἀσπέτου ἰωχμοῖο βολάων τε κρατεράων
ὣς ἄρ ἐπ ἀλλήλοις ἵεσαν βέλεα στονόεντα
φωνὴ δἀμφοτέρων ἵκετ οὐρανὸν ἀστερόεντα
κεκλομένων οἳ δὲ ξύνισαν μεγάλῳ ἀλαλητῷ
οὐδ ἄρ ἔτι Ζεὺς ἴσχεν ἑὸν μένος ἀλλά νυ τοῦ γε
εἶθαρ μὲν μένεος πλῆντο φρένες ἐκ δέ τε πᾶσαν
φαῖνε βίην ἄμυδις δἄρ ἀπ οὐρανοῦ ἠδ ἀπ Ὀλύμπου
ἀστράπτων ἔστειχε συνωχαδόν οἱ δὲ κεραυνοὶ
ἴκταρ ἅμα βροντῇ τε καὶ ἀστεροπῇ ποτέοντο
χειρὸς ἄπο στιβαρῆς ἱερὴν φλόγα εἰλυφόωντες
ταρφέες ἀμφὶ δὲ γαῖα φερέσβιος ἐσμαράγιζε
καιομένη λάκε δἀμφὶ πυρὶ μεγάλ ἄσπετος ὕλη
ἔζεε δὲ χθὼν πᾶσα καὶ Ὠκεανοῖο ῥέεθρα
πόντος τἀτρύγετος τοὺς δἄμφεπε θερμὸς ἀυτμὴ
Τιτῆνας χθονίους φλὸξ δαἰθέρα δῖαν ἵκανεν
ἄσπετος ὄσσε δἄμερδε καὶ ἰφθίμων περ ἐόντων
αὐγὴ μαρμαίρουσα κεραυνοῦ τε στεροπῆς τε
καῦμα δὲ θεσπέσιον κάτεχεν Χάος εἴσατο δἄντα
ὀφθαλμοῖσιν ἰδεῖν ἠδ οὔασι ὄσσαν ἀκοῦσαι
αὔτως ὡς εἰ Γαῖα καὶ Οὐρανὸς εὐρὺς ὕπερθε
πίλνατο τοῖος γάρ κε μέγας ὑπὸ δοῦπος ὀρώρει
τῆς μὲν ἐρειπομένης τοῦ δὑψόθεν ἐξεριπόντος
τόσσος δοῦπος ἔγεντο θεῶν ἔριδι ξυνιόντων
σὺν δἄνεμοι ἔνοσίν τε κονίην τἐσφαράγιζον
βροντήν τε στεροπήν τε καὶ αἰθαλόεντα κεραυνόν
κῆλα Διὸς μεγάλοιο φέρον δἰαχήν τἐνοπήν τε
σμερδαλέης ἔριδος κάρτος δἀνεφαίνετο ἔργων
ἐκλίνθη δὲ μάχη πρὶν δἀλλήλοις ἐπέχοντες
ἐμμενέως ἐμάχοντο διὰ κρατερὰς ὑσμίνας
οἳ δἄρ ἐνὶ πρώτοισι μάχην δριμεῖαν ἔγειραν
οἵ ῥα τριηκοσίας πέτρας στιβαρῶν ἀπὸ χειρῶν
πέμπον ἐπασσυτέρας κατὰ δἐσκίασαν βελέεσσι
Τιτῆνας καὶ τοὺς μὲν ὑπὸ χθονὸς εὐρυοδείης
πέμψαν καὶ δεσμοῖσιν ἐν ἀργαλέοισιν ἔδησαν
χερσὶν νικήσαντες ὑπερθύμους περ ἐόντας
τόσσον ἔνερθ ὑπὸ γῆς ὅσον οὐρανός ἐστ ἀπὸ γαίης
τόσσον γάρ τἀπὸ γῆς ἐς Τάρταρον ἠερόεντα
ἐννέα γὰρ νύκτας τε καὶ ἤματα χάλκεος ἄκμων
οὐρανόθεν κατιὼν δεκάτῃ κἐς γαῖαν ἵκοιτο
ἐννέα δαὖ νύκτας τε καὶ ἤματα χάλκεος ἄκμων
ἐκ γαίης κατιὼν δεκάτῃ κἐς Τάρταρον ἵκοι
τὸν πέρι χάλκεον ἕρκος ἐλήλαται ἀμφὶ δέ μιν νὺξ
τριστοιχεὶ κέχυται περὶ δειρήν αὐτὰρ ὕπερθεν
γῆς ῥίζαι πεφύασι καὶ ἀτρυγέτοιο θαλάσσης
ἔνθα θεοὶ Τιτῆνες ὑπὸ ζόφῳ ἠερόεντι
κεκρύφαται βουλῇσι Διὸς νεφεληγερέταο
χώρῳ ἐν εὐρώεντι πελώρης ἔσχατα γαίης
ναίουσιν φύλακες πιστοὶ Διὸς αἰγιόχοιο
ἔνθα δὲ γῆς δνοφερῆς καὶ Ταρτάρου ἠερόεντος
πόντου τἀτρυγέτοιο καὶ οὐρανοῦ ἀστερόεντος
ἑξείης πάντων πηγαὶ καὶ πείρατ ἔασιν
ἀργαλέ εὐρώεντα τά τε στυγέουσι θεοί περ
χάσμα μέγ οὐδέ κε πάντα τελεσφόρον εἰς ἐνιαυτὸν
ἀλλά κεν ἔνθα καὶ ἔνθα φέροι πρὸ θύελλα θυέλλῃ
ἀργαλέη δεινὸν δὲ καὶ ἀθανάτοισι θεοῖσι
τοῦτο τέρας Νυκτὸς δἐρεβεννῆς οἰκία δεινὰ
ἕστηκεν νεφέλῃς κεκαλυμμένα κυανέῃσιν
ἀλλήλας προσέειπον ἀμειβόμεναι μέγαν οὐδὸν
χάλκεον ἣ μὲν ἔσω καταβήσεται ἣ δὲ θύραζε
γαῖαν ἐπιστρέφεται ἣ δαὖ δόμου ἐντὸς ἐοῦσα
μίμνει τὴν αὐτῆς ὥρην ὁδοῦ ἔστ ἂν ἵκηται
ἣ μὲν ἐπιχθονίοισι φάος πολυδερκὲς ἔχουσα
ἣ δὝπνον μετὰ χερσί κασίγνητον Θανάτοιο
Νὺξ ὀλοή νεφέλῃ κεκαλυμμένη ἠεροειδεῖ
ἔνθα δὲ Νυκτὸς παῖδες ἐρεμνῆς οἰκί ἔχουσιν
Ἠέλιος φαέθων ἐπιδέρκεται ἀκτίνεσσιν
οὐρανὸν εἲς ἀνιὼν οὐδ οὐρανόθεν καταβαίνων
τῶν δἕτερος γαῖάν τε καὶ εὐρέα νῶτα θαλάσσης
ἥσυχος ἀνστρέφεται καὶ μείλιχος ἀνθρώποισι
νηλεὲς ἐν στήθεσσιν ἔχει δὃν πρῶτα λάβῃσιν
ἀνθρώπων ἐχθρὸς δὲ καὶ ἀθανάτοισι θεοῖσιν
ἔνθα θεοῦ χθονίου πρόσθεν δόμοι ἠχήεντες
ἑστᾶσιν δεινὸς δὲ κύων προπάροιθε φυλάσσει
νηλειής τέχνην δὲ κακὴν ἔχει ἐς μὲν ἰόντας
σαίνει ὁμῶς οὐρῇ τε καὶ οὔασιν ἀμφοτέροισιν
ἐξελθεῖν δοὐκ αὖτις ἐᾷ πάλιν ἀλλὰ δοκεύων
ἔνθα δὲ ναιετάει στυγερὴ θεὸς ἀθανάτοισι
δεινὴ Στύξ θυγάτηρ ἀψορρόου Ὠκεανοῖο
πρεσβυτάτη νόσφιν δὲ θεῶν κλυτὰ δώματα ναίει
μακρῇσιν πέτρῃσι κατηρεφέ ἀμφὶ δὲ πάντη
κίοσιν ἀργυρέοισι πρὸς οὐρανὸν ἐστήρικται
παῦρα δὲ Θαύμαντος θυγάτηρ πόδας ὠκέα Ἶρις
ἀγγελίην πωλεῖται ἐπ εὐρέα νῶτα θαλάσσης
ὁππότ ἔρις καὶ νεῖκος ἐν ἀθανάτοισιν ὄρηται
καί ῥὅστις ψεύδηται Ὀλύμπια δώματ ἐχόντων
Ζεὺς δέ τε Ἶριν ἔπεμψε θεῶν μέγαν ὅρκον ἐνεῖκαι
τηλόθεν ἐν χρυσέῃ προχόῳ πολυώνυμον ὕδωρ
ψυχρόν ὅτ ἐκ πέτρης καταλείβεται ἠλιβάτοιο
ὑψηλῆς πολλὸν δὲ ὑπὸ χθονὸς εὐρυοδείης
ἐξ ἱεροῦ ποταμοῖο ῥέει διὰ νύκτα μέλαιναν
Ὠκεανοῖο κέρας δεκάτη δἐπὶ μοῖρα δέδασται
ἐννέα μὲν περὶ γῆν τε καὶ εὐρέα νῶτα θαλάσσης
δίνῃς ἀργυρέῃς εἱλιγμένος εἰς ἅλα πίπτει
ἣ δὲ μί ἐκ πέτρης προρέει μέγα πῆμα θεοῖσιν
ὅς κεν τὴν ἐπίορκον ἀπολλείψας ἐπομόσσῃ
ἀθανάτων οἳ ἔχουσι κάρη νιφόεντος Ὀλύμπου
οὐδέ ποτ ἀμβροσίης καὶ νέκταρος ἔρχεται ἆσσον
βρώσιος ἀλλά τε κεῖται ἀνάπνευστος καὶ ἄναυδος
στρωτοῖς ἐν λεχέεσσι κακὸν δέ ἑ κῶμα καλύπτει
αὐτὰρ ἐπεὶ νοῦσον τελέσῃ μέγαν εἰς ἐνιαυτόν
εἰνάετες δὲ θεῶν ἀπαμείρεται αἰὲν ἐόντων
οὐδέ ποτ ἐς βουλὴν ἐπιμίσγεται οὐδ ἐπὶ δαῖτας
εἴρας ἐς ἀθανάτων οἳ Ὀλύμπια δώματ ἔχουσιν
τοῖον ἄρ ὅρκον ἔθεντο θεοὶ Στυγὸς ἄφθιτον ὕδωρ
ὠγύγιον τὸ δἵησι καταστυφέλου διὰ χώρου
ἔνθα δὲ μαρμάρεαί τε πύλαι καὶ χάλκεος οὐδὸς
ἀστεμφής ῥίζῃσι διηνεκέεσσιν ἀρηρώς
αὐτοφυής πρόσθεν δὲ θεῶν ἔκτοσθεν ἁπάντων
Τιτῆνες ναίουσι πέρην Χάεος ζοφεροῖο
αὐτὰρ ἐρισμαράγοιο Διὸς κλειτοὶ ἐπίκουροι
δώματα ναιετάουσιν ἐπ Ὠκεανοῖο θεμέθλοις
γαμβρὸν ἑὸν ποίησε βαρύκτυπος Ἐννοσίγαιος
δῶκε δὲ Κυμοπόλειαν ὀπυίειν θυγατέρα ἥν
αὐτὰρ ἐπεὶ Τιτῆνας ἀπ οὐρανοῦ ἐξέλασεν Ζεύς
ὁπλότατον τέκε παῖδα Τυφωέα Γαῖα πελώρη
Ταρτάρου ἐν φιλότητι διὰ χρυσέην Ἀφροδίτην
καὶ πόδες ἀκάματοι κρατεροῦ θεοῦ ἐκ δέ οἱ ὤμων
ἣν ἑκατὸν κεφαλαὶ ὄφιος δεινοῖο δράκοντος
γλώσσῃσιν δνοφερῇσι λελιχμότες ἐκ δέ οἱ ὄσσων
θεσπεσίῃς κεφαλῇσιν ὑπ ὀφρύσι πῦρ ἀμάρυσσεν
φωναὶ δἐν πάσῃσιν ἔσαν δεινῇς κεφαλῇσι
παντοίην ὄπ ἰεῖσαι ἀθέσφατον ἄλλοτε μὲν γὰρ
φθέγγονθ ὥστε θεοῖσι συνιέμεν ἄλλοτε δαὖτε
ταύρου ἐριβρύχεω μένος ἀσχέτου ὄσσαν ἀγαύρου
ἄλλοτε δαὖτε λέοντος ἀναιδέα θυμὸν ἔχοντος
ἄλλοτε δαὖ σκυλάκεσσιν ἐοικότα θαύματ ἀκοῦσαι
ἄλλοτε δαὖ ῥοίζεσχ ὑπὸ δἤχεεν οὔρεα μακρά
καί νύ κεν ἔπλετο ἔργον ἀμήχανον ἤματι κείνῳ
καί κεν ὅ γε θνητοῖσι καὶ ἀθανάτοισιν ἄναξεν
σκληρὸν δἐβρόντησε καὶ ὄβριμον ἀμφὶ δὲ γαῖα
σμερδαλέον κονάβησε καὶ οὐρανὸς εὐρὺς ὕπερθε
πόντος τὨκεανοῦ τε ῥοαὶ καὶ Τάρταρα γαίης
ποσσὶ δὕπ ἀθανάτοισι μέγας πελεμίζετ Ὄλυμπος
ὀρνυμένοιο ἄνακτος ἐπεστενάχιζε δὲ γαῖα
καῦμα δὑπ ἀμφοτέρων κάτεχεν ἰοειδέα πόντον
βροντῆς τε στεροπῆς τε πυρός τἀπὸ τοῖο πελώρου
πρηστήρων ἀνέμων τε κεραυνοῦ τε φλεγέθοντος
ἔζεε δὲ χθὼν πᾶσα καὶ οὐρανὸς ἠδὲ θάλασσα
θυῖε δἄρ ἀμφ ἀκτὰς περί τἀμφί τε κύματα μακρὰ
ῥιπῇ ὕπ ἀθανάτων ἔνοσις δἄσβεστος ὀρώρει
Τιτῆνές θὑποταρτάριοι Κρόνον ἀμφὶς ἐόντες
Ζεὺς δἐπεὶ οὖν κόρθυνεν ἑὸν μένος εἵλετο δὅπλα
πλῆξεν ἀπ Οὐλύμποιο ἐπάλμενος ἀμφὶ δὲ πάσας
ἔπρεσε θεσπεσίας κεφαλὰς δεινοῖο πελώρου
αὐτὰρ ἐπεὶ δή μιν δάμασεν πληγῇσιν ἱμάσσας
ἤριπε γυιωθείς στενάχιζε δὲ γαῖα πελώρη
φλὸξ δὲ κεραυνωθέντος ἀπέσσυτο τοῖο ἄνακτος
οὔρεος ἐν βήσσῃσιν ἀιδνῇς παιπαλοέσσῃς
ἀτμῇ θεσπεσίῃ καὶ ἐτήκετο κασσίτερος ὣς
τέχνῃ ὕπ αἰζηῶν ἐν ἐυτρήτοις χοάνοισι
θαλφθείς ἠὲ σίδηρος ὅ περ κρατερώτατός ἐστιν
τήκεται ἐν χθονὶ δίῃ ὑφ Ἡφαιστου παλάμῃσιν
ὣς ἄρα τήκετο γαῖα σέλαι πυρὸς αἰθομένοιο
ῥῖψε δέ μιν θυμῷ ἀκαχὼν ἐς Τάρταρον εὐρύν
ἐκ δὲ Τυφωέος ἔστ ἀνέμων μένος ὑγρὸν ἀέντων
οἱ δἄλλοι μαψαῦραι ἐπιπνείουσι θάλασσαν
αἳ δή τοι πίπτουσαι ἐς ἠεροειδέα πόντον
πῆμα μέγα θνητοῖσι κακῇ θυίουσιν ἀέλλῃ
ἄλλοτε δἄλλαι ἄεισι διασκιδνᾶσί τε νῆας
ναύτας τε φθείρουσι κακοῦ δοὐ γίγνεται ἀλκὴ
ἀνδράσιν οἳ κείνῃσι συνάντωνται κατὰ πόντον
αἳ δαὖ καὶ κατὰ γαῖαν ἀπείριτον ἀνθεμόεσσαν
ἔργ ἐρατὰ φθείρουσι χαμαιγενέων ἀνθρώπων
πιμπλεῖσαι κόνιός τε καὶ ἀργαλέου κολοσυρτοῦ
αὐτὰρ ἐπεί ῥα πόνον μάκαρες θεοὶ ἐξετέλεσσαν
Τιτήνεσσι δὲ τιμάων κρίναντο βίηφι
δή ῥα τότ ὤτρυνον βασιλευέμεν ἠδὲ ἀνάσσειν
Γαίης φραδμοσύνῃσιν Ὀλύμπιον εὐρύοπα Ζῆν
ἀθανάτων ὃ δὲ τοῖσιν ἑὰς διεδάσσατο τιμάς
Ζεὺς δὲ θεῶν βασιλεὺς πρώτην ἄλοχον θέτο Μῆτιν
ἀλλ ὅτε δὴ ἄρ ἔμελλε θεὰν γλαυκῶπιν Ἀθήνην
τέξεσθαι τότ ἔπειτα δόλῳ φρένας ἐξαπατήσας
αἱμυλίοισι λόγοισιν ἑὴν ἐσκάτθετο νηδὺν
Γαίης φραδμοσύνῃσι καὶ Οὐρανοῦ ἀστερόεντος
τὼς γάρ οἱ φρασάτην ἵνα μὴ βασιληίδα τιμὴν
ἄλλος ἔχοι Διὸς ἀντὶ θεῶν αἰειγενετάων
ἐκ γὰρ τῆς εἵμαρτο περίφρονα τέκνα γενέσθαι
πρώτην μὲν κούρην γλαυκώπιδα Τριτογένειαν
ἶσον ἔχουσαν πατρὶ μένος καὶ ἐπίφρονα βουλήν
αὐτὰρ ἔπειτ ἄρα παῖδα θεῶν βασιλῆα καὶ ἀνδρῶν
ἤμελλεν τέξεσθαι ὑπέρβιον ἦτορ ἔχοντα
ἀλλ ἄρα μιν Ζεὺς πρόσθεν ἑὴν ἐσκάτθετο νηδύν
ὡς δή οἱ φράσσαιτο θεὰ ἀγαθόν τε κακόν τε
δεύτερον ἠγάγετο λιπαρὴν Θέμιν ἣ τέκεν Ὥρας
Εὐνομίην τε Δίκην τε καὶ Εἰρήνην τεθαλυῖαν
αἳ ἔργ ὠρεύουσι καταθνητοῖσι βροτοῖσι
Μοίρας θᾗ πλείστην τιμὴν πόρε μητίετα Ζεύς
Κλωθώ τε Λάχεσίν τε καὶ Ἄτροπον αἵτε διδοῦσι
θνητοῖς ἀνθρώποισιν ἔχειν ἀγαθόν τε κακόν τε
τρεῖς δέ οἱ Εὐρυνομη Χάριτας τέκε καλλιπαρῄους
Ὠκεανοῦ κούρη πολυήρατον εἶδος ἔχουσα
Ἀγλαΐην τε καὶ Εὐφροσύνην Θαλίην τἐρατεινήν
τῶν καὶ ἀπὸ βλεφάρων ἔρος εἴβετο δερκομενάων
λυσιμελής καλὸν δέ θὑπ ὀφρύσι δερκιόωνται
αὐτὰρ ὁ Δήμητρος πολυφόρβης ἐς λέχος ἦλθεν
ἣ τέκε Περσεφόνην λευκώλενον ἣν Ἀιδωνεὺς
ἥρπασε ἧς παρὰ μητρός ἔδωκε δὲ μητίετα Ζεύς
μνημοσύνης δἐξαῦτις ἐράσσατο καλλικόμοιο
ἐξ ἧς οἱ Μοῦσαι χρυσάμπυκες ἐξεγένοντο
ἐννέα τῇσιν ἅδον θαλίαι καὶ τέρψις ἀοιδῆς
Λητὼ δἈπόλλωνα καὶ Ἄρτεμιν ἰοχέαιραν
ἱμερόεντα γόνον περὶ πάντων Οὐρανιώνων
γείνατ ἄρ αἰγιόχοιο Διὸς φιλότητι μιγεῖσα
λοισθοτάτην δἭρην θαλερὴν ποιήσατ ἄκοιτιν
ἣ δἭβην καὶ Ἄρηα καὶ Εἰλείθυιαν ἔτικτε
αὐτὸς δἐκ κεφαλῆς γλαυκώπιδα Τριτογένειαν
δεινὴν ἐγρεκύδοιμον ἀγέστρατον Ἀτρυτώνην
πότνιαν ᾗ κέλαδοί τε ἅδον πόλεμοί τε μάχαι τε
Ἥρη δἭφαιστον κλυτὸν οὐ φιλότητι μιγεῖσα
γείνατο καὶ ζαμένησε καὶ ἤρισε ᾧ παρακοίτῃ
ἐκ πάντων τέχνῃσι κεκασμένον Οὐρανιώνων
Ἥρη δὲ ζαμένησε καὶ ἤρισε ᾧ παρακοίτῃ
ἐκ ταύτης δἔριδος ἣ μὲν τέκε φαίδιμον υἱὸν
Ἥφαιστον φιλότητος ἄτερ Διὸς αἰγιόχοιο
ἐκ πάντων παλάμῃσι κεκασμένον Οὐρανιώνων
αὐτὰρ ὅ γὨκεανοῦ καὶ Τηθύος ἠυκόμοιο
κούρῃ νόσφ Ἥρης παρελέξατο καλλιπαρήῳ
ἐξαπαφὼν Μῆτιν καίπερ πολυδήνε ἐοῦσαν
συμμάρψας δὅ γε χερσὶν ἑὴν ἐγκάτθετο νηδὺν
δείσας μὴ τέξῃ κρατερώτερον ἄλλο κεραυνοῦ
τοὔνεκά μιν Κρονίδης ὑψίζυγος αἰθέρι ναίων
κάππιεν ἐξαπίνης ἣ δαὐτίκα Παλλάδ Ἀθήνην
κύσατο τὴν μὲν ἔτικτε πατὴρ ἀνδρῶν τε θεῶν τε
πὰρ κορυφὴν Τρίτωνος ἐπ ὄχθῃσιν ποταμοῖο
Μῆτις δαὖτε Ζηνὸς ὑπὸ σπλάγχνοις λελαθυῖα
ἧστο Ἀθηναίης μήτηρ τέκταινα δικαίων
ἔνθα θεὰ παρέδεκτο ὅθεν παλάμαις περὶ πάντων
ἀθανάτων ἐκέκασθ οἳ Ὀλύμπια δώματ ἔχουσιν
Ἐκ δἈμφιτρίτης καὶ ἐρικτύπου Ἐννοσιγαίου
Τρίτων εὐρυβίης γένετο μέγας ὅστε θαλάσσης
πυθμέν ἔχων παρὰ μητρὶ φίλῃ καὶ πατρὶ ἄνακτι
ῥινοτόρῳ Κυθέρεια Φόβον καὶ Δεῖμον ἔτικτε
δεινούς οἵτ ἀνδρῶν πυκινὰς κλονέουσι φάλαγγας
Ἁρμονίην θἣν Κάδμος ὑπέρθυμος θέτ ἄκοιτιν
Ζηνὶ δἄρ Ἀτλαντὶς Μαίη τέκε κύδιμον Ἑρμῆν
κήρυκ ἀθανάτων ἱερὸν λέχος εἰσαναβᾶσα
Καδμείη δἄρα οἱ Σεμέλη τέκε φαίδιμον υἱὸν
μιχθεῖσ ἐν φιλότητι Διώνυσον πολυγηθέα
ἀθάνατον θνητή νῦν δἀμφότεροι θεοί εἰσιν
Ἀλκμήνη δἄρ ἔτικτε βίην Ἡρακληείην
μιχθεῖσ ἐν φιλότητι Διὸς νεφεληγερέταο
ἀγλαΐην δἭφαιστος ἀγακλυτὸς ἀμφιγυήεις
ὁπλοτάτην Χαρίτων θαλερὴν ποιήσατ ἄκοιτιν
χρυσοκόμης δὲ Διώνυσος ξανθὴν Ἀριάδνην
κούρην Μίνωος θαλερὴν ποιήσατ ἄκοιτιν
τὴν δέ οἱ ἀθάνατον καὶ ἀγήρω θῆκε Κρονίων
ἥβην δἈλκμήνης καλλισφύρου ἄλκιμος υἱός
ἲς Ἡρακλῆος τελέσας στονόεντας ἀέθλους
παῖδα Διὸς μεγάλοιο καὶ Ἥρης χρυσοπεδίλου
αἰδοίην θέτ ἄκοιτιν ἐν Οὐλύμπῳ νιφόεντι
ὄλβιος ὃς μέγα ἔργον ἐν ἀθανάτοισιν ἀνύσσας
ναίει ἀπήμαντος καὶ ἀγήραος ἤματα πάντα
ἠελίῳ δἀκάμαντι τέκεν κλυτὸς Ὠκεανίνη
Περσηὶς Κίρκην τε καὶ Αἰήτην βασιλῆα
Αἰήτης δυἱὸς φαεσιμβρότου Ἠελίοιο
κούρην Ὠκεανοῖο τελήεντος ποταμοῖο
γῆμε θεῶν βουλῇσιν Ἰδυῖαν καλλιπάρῃον
ἣ δέ οἱ Μήδειαν ἐύσφυρον ἐν φιλότητι
γείναθ ὑποδμηθεῖσα διὰ χρυσέην Ἀφροδίτην
ὑμεῖς μὲν νῦν χαίρετ Ὀλύμπια δώματ ἔχοντες
νῆσοί τἤπειροί τε καὶ ἁλμυρὸς ἔνδοθι πόντος
νῦν δὲ θεάων φῦλον ἀείσατε ἡδυέπειαι
ὅσσαι δὴ θνητοῖσι παρ ἀνδράσιν εὐνηθεῖσαι
ἀθάναται γείναντο θεοῖς ἐπιείκελα τέκνα
Δημήτηρ μὲν Πλοῦτον ἐγείνατο δῖα θεάων
νειῷ ἔνι τριπόλῳ Κρήτης ἐν πίονι δήμῳ
ἐσθλόν ὃς εἶσ ἐπὶ γῆν τε καὶ εὐρέα νῶτα θαλάσσης
πάντη τῷ δὲ τυχόντι καὶ οὗ κἐς χεῖρας ἵκηται
τὸν δἀφνειὸν ἔθηκε πολὺν δέ οἱ ὤπασεν ὄλβον
Ἰνὼ καὶ Σεμέλην καὶ Ἀγαυὴν καλλιπάρῃον
Αὐτονόην θἣν γῆμεν Ἀρισταῖος βαθυχαίτης
γείνατο καὶ Πολύδωρον ἐυστεφάνῳ ἐνὶ Θήβῃ
κούρη δὨκεανοῦ Χρυσάορι καρτεροθύμῳ
μιχθεῖσ ἐν φιλότητι πολυχρύσου Ἀφροδίτης
Καλλιρόη τέκε παῖδα βροτῶν κάρτιστον ἁπάντων
Τιθωνῷ δἨὼς τέκε Μέμνονα χαλκοκορυστήν
Αἰθιόπων βασιλῆα καὶ Ἠμαθίωνα ἄνακτα
αὐτὰρ ὑπαὶ Κεφάλῳ φιτύσατο φαίδιμον υἱόν
ἴφθιμον Φαέθοντα θεοῖς ἐπιείκελον ἄνδρα
τόν ῥα νέον τέρεν ἄνθος ἔχοντ ἐρικυδέος ἥβης
παῖδ ἀταλὰ φρονέοντα φιλομμειδὴς Ἀφροδίτη
ὦρτ ἀναρεψαμένη καί μιν ζαθέοις ἐνὶ νηοῖς
νηοπόλον νύχιον ποιήσατο δαίμονα δῖον
κούρην δΑἰήταο διοτρεφέος βασιλῆος
Αἰσονίδης βουλῇσι θεῶν αἰειγενετάων
τοὺς πολλοὺς ἐπέτελλε μέγας βασιλεὺς ὑπερήνωρ
ὑβριστὴς Πελίης καὶ ἀτάσθαλος ὀβριμοεργός
τοὺς τελέσας Ἰαωλκὸν ἀφίκετο πολλὰ μογήσας
ὠκείης ἐπὶ νηὸς ἄγων ἑλικώπιδα κούρην
Αἰσονίδης καί μιν θαλερὴν ποιήσατ ἄκοιτιν
καί ῥἥ γε δμηθεῖσ ὑπ Ἰήσονι ποιμένι λαῶν
Μήδειον τέκε παῖδα τὸν οὔρεσιν ἔτρεφε Χείρων
Φιλυρίδης μεγάλου δὲ Διὸς νόος ἐξετελεῖτο
αὐτὰρ Νηρῆος κοῦραι ἁλίοιο γέροντος
ἦ τοι μὲν Φῶκον Ψαμάθη τέκε δῖα θεάων
Αἰακοῦ ἐν φιλότητι διὰ χρυσέην Ἀφροδίτην
Πηλέι δὲ δμηθεῖσα θεὰ Θέτις ἀργυρόπεζα
γείνατ Ἀχιλλῆα ῥηξήνορα θυμολέοντα
Αἰνείαν δἄρ ἔτικτεν ἐυστέφανος Κυθέρεια
Ἴδης ἐν κορυφῇσι πολυπτύχου ὑληέσσης
Κίρκη δἨελίου θυγάτηρ Ὑπεριονίδαο
γείνατ Ὀδυσσῆος ταλασίφρονος ἐν φιλότητι
Ἄγριον ἠδὲ Λατῖνον ἀμύμονά τε κρατερόν τε
οἳ δή τοι μάλα τῆλε μυχῷ νήσων ἱεράων
πᾶσιν Τυρσηνοῖσιν ἀγακλειτοῖσιν ἄνασσον
γείνατο Ναυσίνοόν τε μιγεῖσ ἐρατῇ φιλότητι
αὗται μὲν θνητοῖσι παρ ἀνδράσιν εὐνηθεῖσαι
νῦν δὲ γυναικῶν φῦλον ἀείσατε ἡδυέπειαι
αὐτὰρ ἐπεί ῥἐπὶ νῆα κατήλθομεν ἠδὲ θάλασσαν
νῆα μὲν ἂρ πάμπρωτον ἐρύσσαμεν εἰς ἅλα δῖαν
ἐν δἱστὸν τιθέμεσθα καὶ ἱστία νηὶ μελαίνῃ
ἐν δὲ τὰ μῆλα λαβόντες ἐβήσαμεν ἂν δὲ καὶ αὐτοὶ
βαίνομεν ἀχνύμενοι θαλερὸν κατὰ δάκρυ χέοντες
ἡμῖν δαὖ κατόπισθε νεὸς κυανοπρώροιο
ἡμεῖς δὅπλα ἕκαστα πονησάμενοι κατὰ νῆα
τῆς δὲ πανημερίης τέταθ ἱστία ποντοπορούσης
ἡ δἐς πείραθ ἵκανε βαθυρρόου Ὠκεανοῖο
ἔνθα δὲ Κιμμερίων ἀνδρῶν δῆμός τε πόλις τε
ἠέρι καὶ νεφέλῃ κεκαλυμμένοι οὐδέ ποτ αὐτοὺς
ἠέλιος φαέθων ἐπιδέρκεται ἀκτίνεσσιν
οὔθ ὁπότ ἂν στείχῃσι πρὸς οὐρανὸν ἀστερόεντα
οὔθ ὅτ ἂν ἂψ ἐπὶ γαῖαν ἀπ οὐρανόθεν προτράπηται
ἀλλ ἐπὶ νὺξ ὀλοὴ τέταται δειλοῖσι βροτοῖσι
νῆα μὲν ἔνθ ἐλθόντες ἐκέλσαμεν ἐκ δὲ τὰ μῆλα
εἱλόμεθ αὐτοὶ δαὖτε παρὰ ῥόον Ὠκεανοῖο
ᾔομεν ὄφρ ἐς χῶρον ἀφικόμεθ ὃν φράσε Κίρκη
ἔνθ ἱερήϊα μὲν Περιμήδης Εὐρύλοχός τε
ἔσχον ἐγὼ δἄορ ὀξὺ ἐρυσσάμενος παρὰ μηροῦ
βόθρον ὄρυξ ὅσσον τε πυγούσιον ἔνθα καὶ ἔνθα
ἀμφ αὐτῷ δὲ χοὴν χεόμην πᾶσιν νεκύεσσι
τὸ τρίτον αὖθ ὕδατι ἐπὶ δἄλφιτα λευκὰ πάλυνον
πολλὰ δὲ γουνούμην νεκύων ἀμενηνὰ κάρηνα
παμμέλαν ὃς μήλοισι μεταπρέπει ἡμετέροισι
τοὺς δἐπεὶ εὐχωλῇσι λιτῇσί τε ἔθνεα νεκρῶν
ἐλλισάμην τὰ δὲ μῆλα λαβὼν ἀπεδειροτόμησα
ἐς βόθρον ῥέε δαἷμα κελαινεφές αἱ δἀγέροντο
ψυχαὶ ὑπὲξ Ἐρέβευς νεκύων κατατεθνηώτων
νύμφαι τἠΐθεοί τε πολύτλητοί τε γέροντες
παρθενικαί τἀταλαὶ νεοπενθέα θυμὸν ἔχουσαι
πολλοὶ δοὐτάμενοι χαλκήρεσιν ἐγχείῃσιν
ἄνδρες ἀρηΐφατοι βεβροτωμένα τεύχε ἔχοντες
οἳ πολλοὶ περὶ βόθρον ἐφοίτων ἄλλοθεν ἄλλος
θεσπεσίῃ ἰαχῇ ἐμὲ δὲ χλωρὸν δέος ᾕρει
δὴ τότ ἔπειθ ἑτάροισιν ἐποτρύνας ἐκέλευσα
μῆλα τὰ δὴ κατέκειτ ἐσφαγμένα νηλέϊ χαλκῷ
ἥμην οὐδ εἴων νεκύων ἀμενηνὰ κάρηνα
πρώτη δὲ ψυχὴ Ἐλπήνορος ἦλθεν ἑταίρου
σῶμα γὰρ ἐν Κίρκης μεγάρῳ κατελείπομεν ἡμεῖς
ἄκλαυτον καὶ ἄθαπτον ἐπεὶ πόνος ἄλλος ἔπειγε
Ἐλπῆνορ πῶς ἦλθες ὑπὸ ζόφον ἠερόεντα
ἔφθης πεζὸς ἐὼν ἢ ἐγὼ σὺν νηὶ μελαίνῃ
ὣς ἐφάμην ὁ δέ μοἰμώξας ἠμείβετο μύθῳ
ἆσέ με δαίμονος αἶσα κακὴ καὶ ἀθέσφατος οἶνος
Κίρκης δἐν μεγάρῳ καταλέγμενος οὐκ ἐνόησα
ἀλλὰ κατ ἀντικρὺ τέγεος πέσον ἐκ δέ μοι αὐχὴν
ἀστραγάλων ἐάγη ψυχὴ δἌϊδόσδε κατῆλθε
νῦν δέ σε τῶν ὄπιθεν γουνάζομαι οὐ παρεόντων
πρός τἀλόχου καὶ πατρός ὅ σἔτρεφε τυτθὸν ἐόντα
Τηλεμάχου θὃν μοῦνον ἐνὶ μεγάροισιν ἔλειπες
οἶδα γὰρ ὡς ἐνθένδε κιὼν δόμου ἐξ Ἀΐδαο
νῆσον ἐς Αἰαίην σχήσεις εὐεργέα νῆα
ἔνθα σἔπειτα ἄναξ κέλομαι μνήσασθαι ἐμεῖο
μή μἄκλαυτον ἄθαπτον ἰὼν ὄπιθεν καταλείπειν
νοσφισθείς μή τοί τι θεῶν μήνιμα γένωμαι
ἀλλά με κακκῆαι σὺν τεύχεσιν ἅσσα μοι ἔστι
σῆμά τέ μοι χεῦαι πολιῆς ἐπὶ θινὶ θαλάσσης
ἀνδρὸς δυστήνοιο καὶ ἐσσομένοισι πυθέσθαι
ταῦτά τέ μοι τελέσαι πῆξαί τἐπὶ τύμβῳ ἐρετμόν
τῷ καὶ ζωὸς ἔρεσσον ἐὼν μετ ἐμοῖς ἑτάροισιν
ταῦτά τοι ὦ δύστηνε τελευτήσω τε καὶ ἔρξω
νῶϊ μὲν ὣς ἐπέεσσιν ἀμειβομένω στυγεροῖσιν
ἥμεθ ἐγὼ μὲν ἄνευθεν ἐφ αἵματι φάσγανον ἴσχων
εἴδωλον δἑτέρωθεν ἑταίρου πόλλ ἀγόρευεν
ἦλθε δἐπὶ ψυχὴ μητρὸς κατατεθνηυίης
Αὐτολύκου θυγάτηρ μεγαλήτορος Ἀντίκλεια
τὴν ζωὴν κατέλειπον ἰὼν εἰς Ἴλιον ἱρήν
ἀλλ οὐδ ὣς εἴων προτέρην πυκινόν περ ἀχεύων
ἦλθε δἐπὶ ψυχὴ Θηβαίου Τειρεσίαο
τίπτ αὖτ ὦ δύστηνε λιπὼν φάος ἠελίοιο
ἀλλ ἀποχάζεο βόθρου ἄπισχε δὲ φάσγανον ὀξύ
αἵματος ὄφρα πίω καί τοι νημερτέα εἴπω
ὣς φάτ ἐγὼ δἀναχασσάμενος ξίφος ἀργυρόηλον
κουλεῷ ἐγκατέπηξ ὁ δἐπεὶ πίεν αἷμα κελαινόν
καὶ τότε δή μἐπέεσσι προσηύδα μάντις ἀμύμων
νόστον δίζηαι μελιηδέα φαίδιμ Ὀδυσσεῦ
τὸν δέ τοι ἀργαλέον θήσει θεός οὐ γὰρ ὀΐω
λήσειν ἐννοσίγαιον ὅ τοι κότον ἔνθετο θυμῷ
ἀλλ ἔτι μέν κε καὶ ὣς κακά περ πάσχοντες ἵκοισθε
αἴ κἐθέλῃς σὸν θυμὸν ἐρυκακέειν καὶ ἑταίρων
ὁππότε δὴ πρῶτον πελάσῃς εὐεργέα νῆα
Θρινακίῃ νήσῳ προφυγὼν ἰοειδέα πόντον
βοσκομένας δεὕρητε βόας καὶ ἴφια μῆλα
καί κεν ἔτ εἰς Ἰθάκην κακά περ πάσχοντες ἵκοισθε
νηὸς ἐπ ἀλλοτρίης δήεις δἐν πήματα οἴκῳ
ἄνδρας ὑπερφιάλους οἵ τοι βίοτον κατέδουσι
ἀλλ ἤτοι κείνων γε βίας ἀποτίσεαι ἐλθών
αὐτὰρ ἐπὴν μνηστῆρας ἐνὶ μεγάροισι τεοῖσι
κτείνῃς ἠὲ δόλῳ ἢ ἀμφαδὸν ὀξέϊ χαλκῷ
ἔρχεσθαι δὴ ἔπειτα λαβὼν εὐῆρες ἐρετμόν
εἰς ὅ κε τοὺς ἀφίκηαι οἳ οὐκ ἴσασι θάλασσαν
ἀνέρες οὐδέ θἅλεσσι μεμιγμένον εἶδαρ ἔδουσιν
καὶ τότε δὴ γαίῃ πήξας εὐῆρες ἐρετμόν
ῥέξας ἱερὰ καλὰ Ποσειδάωνι ἄνακτι
οἴκαδ ἀποστείχειν ἔρδειν θἱερᾶς ἑκατόμβας
πᾶσι μάλ ἑξείης θάνατος δέ τοι ἐξ ἁλὸς αὐτῷ
ἀβληχρὸς μάλα τοῖος ἐλεύσεται ὅς κέ σε πέφνῃ
ὄλβιοι ἔσσονται τὰ δέ τοι νημερτέα εἴρω
Τειρεσίη τὰ μὲν ἄρ που ἐπέκλωσαν θεοὶ αὐτοί
μητρὸς τήνδ ὁρόω ψυχὴν κατατεθνηυίης
ἡ δἀκέουσ ἧσται σχεδὸν αἵματος οὐδ ἑὸν υἱὸν
εἰπέ ἄναξ πῶς κέν με ἀναγνοίη τὸν ἐόντα
ὣς ἐφάμην ὁ δέ μαὐτίκ ἀμειβόμενος προσέειπε
ῥηΐδιόν τοι ἔπος ἐρέω καὶ ἐπὶ φρεσὶ θήσω
ὅν τινα μέν κεν ἐᾷς νεκύων κατατεθνηώτων
αἵματος ἆσσον ἴμεν ὁ δέ τοι νημερτὲς ἐνίψει
ᾧ δέ κἐπιφθονέοις ὁ δέ τοι πάλιν εἶσιν ὀπίσσω
ὣς φαμένη ψυχὴ μὲν ἔβη δόμον Ἄϊδος εἴσω
Τειρεσίαο ἄνακτος ἐπεὶ κατὰ θέσφατ ἔλεξεν
αὐτὰρ ἐγὼν αὐτοῦ μένον ἔμπεδον ὄφρ ἐπὶ μήτηρ
ἤλυθε καὶ πίεν αἷμα κελαινεφές αὐτίκα δἔγνω
τέκνον ἐμόν πῶς ἦλθες ὑπὸ ζόφον ἠερόεντα
ζωὸς ἐών χαλεπὸν δὲ τάδε ζωοῖσιν ὁρᾶσθαι
μέσσῳ γὰρ μεγάλοι ποταμοὶ καὶ δεινὰ ῥέεθρα
Ὠκεανὸς μὲν πρῶτα τὸν οὔ πως ἔστι περῆσαι
πεζὸν ἐόντ ἢν μή τις ἔχῃ εὐεργέα νῆα
ἦ νῦν δὴ Τροίηθεν ἀλώμενος ἐνθάδ ἱκάνεις
νηΐ τε καὶ ἑτάροισι πολὺν χρόνον οὐδέ πω ἦλθες
εἰς Ἰθάκην οὐδ εἶδες ἐνὶ μεγάροισι γυναῖκα
μῆτερ ἐμή χρειώ με κατήγαγεν εἰς Ἀΐδαο
ψυχῇ χρησόμενον Θηβαίου Τειρεσίαο
οὐ γάρ πω σχεδὸν ἦλθον Ἀχαιΐδος οὐδέ πω ἁμῆς
γῆς ἐπέβην ἀλλ αἰὲν ἔχων ἀλάλημαι ὀϊζύν
ἐξ οὗ τὰ πρώτισθ ἑπόμην Ἀγαμέμνονι δίῳ
Ἴλιον εἰς εὔπωλον ἵνα Τρώεσσι μαχοίμην
τίς νύ σε κὴρ ἐδάμασσε τανηλεγέος θανάτοιο
ἢ δολιχὴ νοῦσος ἦ Ἄρτεμις ἰοχέαιρα
οἷς ἀγανοῖς βελέεσσιν ἐποιχομένη κατέπεφνεν
εἰπὲ δέ μοι πατρός τε καὶ υἱέος ὃν κατέλειπον
ἢ ἔτι πὰρ κείνοισιν ἐμὸν γέρας ἦέ τις ἤδη
ἀνδρῶν ἄλλος ἔχει ἐμὲ δοὐκέτι φασὶ νέεσθαι
εἰπὲ δέ μοι μνηστῆς ἀλόχου βουλήν τε νόον τε
ἠὲ μένει παρὰ παιδὶ καὶ ἔμπεδα πάντα φυλάσσει
ἦ ἤδη μιν ἔγημεν Ἀχαιῶν ὅς τις ἄριστος
ὣς ἐφάμην ἡ δαὐτίκ ἀμείβετο πότνια μήτηρ
καὶ λίην κείνη γε μένει τετληότι θυμῷ
σοῖσιν ἐνὶ μεγάροισιν ὀϊζυραὶ δέ οἱ αἰεὶ
σὸν δοὔ πώ τις ἔχει καλὸν γέρας ἀλλὰ ἕκηλος
Τηλέμαχος τεμένη νέμεται καὶ δαῖτας ἐΐσας
δαίνυται ἃς ἐπέοικε δικασπόλον ἄνδρ ἀλεγύνειν
πάντες γὰρ καλέουσι πατὴρ δὲ σὸς αὐτόθι μίμνει
ἀγρῷ οὐδὲ πόλινδε κατέρχεται οὐδέ οἱ εὐναὶ
δέμνια καὶ χλαῖναι καὶ ῥήγεα σιγαλόεντα
ἀλλ ὅ γε χεῖμα μὲν εὕδει ὅθι δμῶες ἐνὶ οἴκῳ
ἐν κόνι ἄγχι πυρός κακὰ δὲ χροῒ εἵματα εἷται
αὐτὰρ ἐπὴν ἔλθῃσι θέρος τεθαλυῖά τὀπώρη
πάντῃ οἱ κατὰ γουνὸν ἀλωῆς οἰνοπέδοιο
φύλλων κεκλιμένων χθαμαλαὶ βεβλήαται εὐναί
ἔνθ ὅ γε κεῖτ ἀχέων μέγα δὲ φρεσὶ πένθος ἀέξει
σὸν πότμον γοόων χαλεπὸν δἐπὶ γῆρας ἱκάνει
οὔτ ἐμέ γἐν μεγάροισιν ἐΰσκοπος ἰοχέαιρα
οὔτε τις οὖν μοι νοῦσος ἐπήλυθεν ἥ τε μάλιστα
τηκεδόνι στυγερῇ μελέων ἐξείλετο θυμόν
ἀλλά με σός τε πόθος σά τε μήδεα φαίδιμ Ὀδυσσεῦ
σή τἀγανοφροσύνη μελιηδέα θυμὸν ἀπηύρα
ὣς ἔφατ αὐτὰρ ἔγωγ ἔθελον φρεσὶ μερμηρίξας
μητρὸς ἐμῆς ψυχὴν ἑλέειν κατατεθνηυίης
τρὶς μὲν ἐφωρμήθην ἑλέειν τέ με θυμὸς ἄνωγε
τρὶς δέ μοι ἐκ χειρῶν σκιῇ εἴκελον ἢ καὶ ὀνείρῳ
ἔπτατ ἐμοὶ δἄχος ὀξὺ γενέσκετο κηρόθι μᾶλλον
μῆτερ ἐμή τί νύ μοὐ  μίμνεις ἑλέειν μεμαῶτα
ὄφρα καὶ εἰν Ἀΐδαο φίλας περὶ χεῖρε βαλόντε
ἀμφοτέρω κρυεροῖο τεταρπώμεσθα γόοιο
ἦ τί μοι εἴδωλον τόδ ἀγαυὴ Περσεφόνεια
ὤτρυν ὄφρ ἔτι μᾶλλον ὀδυρόμενος στεναχίζω
ὤ μοι τέκνον ἐμόν περὶ πάντων κάμμορε φωτῶν
οὔ τί σε Περσεφόνεια Διὸς θυγάτηρ ἀπαφίσκει
ἀλλ αὕτη δίκη ἐστὶ βροτῶν ὅτε τίς κε θάνῃσιν
ἀλλὰ τὰ μέν τε πυρὸς κρατερὸν μένος αἰθομένοιο
δαμνᾷ ἐπεί κε πρῶτα λίπῃ λεύκ ὀστέα θυμός
ψυχὴ δἠΰτ ὄνειρος ἀποπταμένη πεπότηται
ἀλλὰ φόωσδε τάχιστα λιλαίεο ταῦτα δὲ πάντα
ἴσθ ἵνα καὶ μετόπισθε τεῇ εἴπῃσθα γυναικί
νῶϊ μὲν ὣς ἐπέεσσιν ἀμειβόμεθ αἱ δὲ γυναῖκες
ἤλυθον ὤτρυνεν γὰρ ἀγαυὴ Περσεφόνεια
ὅσσαι ἀριστήων ἄλοχοι ἔσαν ἠδὲ θύγατρες
αἱ δἀμφ αἷμα κελαινὸν ἀολλέες ἠγερέθοντο
αὐτὰρ ἐγὼ βούλευον ὅπως ἐρέοιμι ἑκάστην
ἥδε δέ μοι κατὰ θυμὸν ἀρίστη φαίνετο βουλή
οὐκ εἴων πίνειν ἅμα πάσας αἷμα κελαινόν
αἱ δὲ προμνηστῖναι ἐπήϊσαν ἠδὲ ἑκάστη
ὃν γόνον ἐξαγόρευεν ἐγὼ δἐρέεινον ἁπάσας
ἔνθ ἤτοι πρώτην Τυρὼ ἴδον εὐπατέρειαν
ἣ φάτο Σαλμωνῆος ἀμύμονος ἔκγονος εἶναι
φῆ δὲ Κρηθῆος γυνὴ ἔμμεναι Αἰολίδαο
ἣ ποταμοῦ ἠράσσατ Ἐνιπῆος θείοιο
ὃς πολὺ κάλλιστος ποταμῶν ἐπὶ γαῖαν ἵησι
καί ῥἐπ Ἐνιπῆος πωλέσκετο καλὰ ῥέεθρα
τῷ δἄρα εἰσάμενος γαιήοχος ἐννοσίγαιος
ἐν προχοῇς ποταμοῦ παρελέξατο δινήεντος
πορφύρεον δἄρα κῦμα περιστάθη οὔρεϊ ἶσον
κυρτωθέν κρύψεν δὲ θεὸν θνητήν τε γυναῖκα
λῦσε δὲ παρθενίην ζώνην κατὰ δὕπνον ἔχευεν
αὐτὰρ ἐπεί ῥἐτέλεσσε θεὸς φιλοτήσια ἔργα
χαῖρε γύναι φιλότητι περιπλομένου δἐνιαυτοῦ
τέξεις ἀγλαὰ τέκν ἐπεὶ οὐκ ἀποφώλιοι εὐναὶ
ἀθανάτων σὺ δὲ τοὺς κομέειν ἀτιταλλέμεναί τε
νῦν δἔρχευ πρὸς δῶμα καὶ ἴσχεο μηδ ὀνομήνῃς
αὐτὰρ ἐγώ τοί εἰμι Ποσειδάων ἐνοσίχθων
ὣς εἰπὼν ὑπὸ πόντον ἐδύσατο κυμαίνοντα
ἡ δὑποκυσαμένη Πελίην τέκε καὶ Νηλῆα
τὼ κρατερὼ θεράποντε Διὸς μεγάλοιο γενέσθην
ἀμφοτέρω Πελίης μὲν ἐν εὐρυχόρῳ Ἰαωλκῷ
ναῖε πολύρρηνος ὁ δἄρ ἐν Πύλῳ ἠμαθόεντι
Αἴσονά τἠδὲ Φέρητ Ἀμυθάονά θἱππιοχάρμην
τὴν δὲ μετ Ἀντιόπην ἴδον Ἀσωποῖο θύγατρα
ἣ δὴ καὶ Διὸς εὔχετ ἐν ἀγκοίνῃσιν ἰαῦσαι
καί ῥἔτεκεν δύο παῖδ Ἀμφίονά τε Ζῆθόν τε
οἳ πρῶτοι Θήβης ἕδος ἔκτισαν ἑπταπύλοιο
πύργωσάν τἐπεὶ οὐ μὲν ἀπύργωτόν γἐδύναντο
ναιέμεν εὐρύχορον Θήβην κρατερώ περ ἐόντε
τὴν δὲ μετ Ἀλκμήνην ἴδον Ἀμφιτρύωνος ἄκοιτιν
ἥ ῥἩρακλῆα θρασυμέμνονα θυμολέοντα
γείνατ ἐν ἀγκοίνῃσι Διὸς μεγάλοιο μιγεῖσα
καὶ Μεγάρην Κρείοντος ὑπερθύμοιο θύγατρα
τὴν ἔχεν Ἀμφιτρύωνος υἱὸς μένος αἰὲν ἀτειρής
ἣ μέγα ἔργον ἔρεξεν ἀϊδρείῃσι νόοιο
γημαμένη ᾧ υἷι ὁ δὃν πατέρ ἐξεναρίξας
γῆμεν ἄφαρ δἀνάπυστα θεοὶ θέσαν ἀνθρώποισιν
ἀλλ ὁ μὲν ἐν Θήβῃ πολυηράτῳ ἄλγεα πάσχων
Καδμείων ἤνασσε θεῶν ὀλοὰς διὰ βουλάς
ἡ δἔβη εἰς Ἀΐδαο πυλάρταο κρατεροῖο
ἁψαμένη βρόχον αἰπὺν ἀφ ὑψηλοῖο μελάθρου
ᾧ ἄχεϊ σχομένη τῷ δἄλγεα κάλλιπ ὀπίσσω
πολλὰ μάλ ὅσσα τε μητρὸς Ἐρινύες ἐκτελέουσι
καὶ Χλῶριν εἶδον περικαλλέα τήν ποτε Νηλεὺς
γῆμεν ἑὸν διὰ κάλλος ἐπεὶ πόρε μυρία ἕδνα
ὁπλοτάτην κούρην Ἀμφίονος Ἰασίδαο
ὅς ποτ ἐν Ὀρχομενῷ Μινυείῳ ἶφι ἄνασσεν
ἡ δὲ Πύλου βασίλευε τέκεν δέ οἱ ἀγλαὰ τέκνα
Νέστορά τε Χρόμιον τε Περικλύμενόν τἀγέρωχον
τοῖσι δἐπ ἰφθίμην Πηρὼ τέκε θαῦμα βροτοῖσι
τὴν πάντες μνώοντο περικτίται οὐδέ τι Νηλεὺς
τῷ ἐδίδου ὃς μὴ ἕλικας βόας εὐρυμετώπους
ἐκ Φυλάκης ἐλάσειε βίης Ἰφικληείης
ἀργαλέας τὰς δοἶος ὑπέσχετο μάντις ἀμύμων
ἐξελάαν χαλεπὴ δὲ θεοῦ κατὰ μοῖρ ἐπέδησε
δεσμοί τἀργαλέοι καὶ βουκόλοι ἀγροιῶται
καὶ τότε δή μιν ἔλυσε βίη Ἰφικληείη
θέσφατα πάντ εἰπόντα Διὸς δἐτελείετο βουλή
καὶ Λήδην εἶδον τὴν Τυνδαρέου παράκοιτιν
ἥ ῥὑπὸ Τυνδαρέῳ κρατερόφρονε γείνατο παῖδε
τοὺς ἄμφω ζωοὺς κατέχει φυσίζοος αἶα
οἳ καὶ νέρθεν γῆς τιμὴν πρὸς Ζηνὸς ἔχοντες